cyanic-selkie/wikianc huggingface dataset:
श्रीभार्गवराघवीयम्
कथा
१२. श्रीमैथिल्यवतरणम्-जब दशरथ के चारों पुत्र छठे वर्ष में प्रवेश करते हैं, उनका उपनयन संस्कार सम्पन्न होता है। ऋषि याज्ञवल्क्य के शिष्य राजा शीरध्वज जनक अपने मिथिला राज्य का संचालन एक योगी के सदृश कर रहे हैं। पुण्यारण्य (पुनौरा, सीतामढी) में अपनी पत्नी रानी सुनयना के संग सोमयाग यज्ञ करते हुए, जब राजा जनक स्वर्ण के एक हल से वैशाख शुक्ल पक्ष नवमी (सीतानवमी) को भूमि जोतते हैं, सहसा पृथ्वी फट जाती है और स्वर्ण सिंहासन पर आसीन और अपनी आठ सखियों से परिवेष्टित भगवती जगत्जननी सीता षोडशवर्षीया किशोरी के रूप में पृथ्वी से प्रकट हो जाती हैं। एक आकाशवाणी सीता को जनक की पुत्री उद्घोषित करती है।
नारद मुनि मिथिला में पधारते हैं और सीता की १६ पद्यों (१२.४५–१२.६०) में स्तुति करते हैं। तदुपरांत नारद सीता से एक शिशु का रूप धारण करने की विनती करते हैं। जनक और सुनयना शिशु सीता को अपने महल में ले आते हैं और अपनी पुत्री की भांति उनका लालन-पालन करते हैं। एक बार सीता जनक की राजधानी के पूर्वी भाग में जाती हैं और पिता जनक से पूजन किए जा रहे एक धनुष के सम्बन्ध में पूछती हैं। राजा जनक उन्हें बताते हैं कि यह भगवान शिव द्वारा स्वयं उनके पूर्वज देवरात को प्रदत्त पिनाक नामक शिव-धनुष है। सीता पिता जनक से कहती हैं कि पुरातन वस्तुएं पूजन के बजाय फेंकने योग्य हैं और क्रीड़ा में घोड़ा बनाते हुए उस भारी धनुष को बारम्बार घसीटने लगती हैं। जनक के अनुरोध पर, सीता उस धनुष को- जिसे उठाने में मनुष्य एवं देवता भी असमर्थ थे-उसके स्थान पर वापिस रख देती हैं। परशुराम यह दृश्य महेन्द्र पर्वत पर अपनी समाधि में देखकर मंत्रमुग्ध हो रहे हैं और किशोरी सीता की रूप छवि के दर्शन की अभिलाषा लिये मिथिला की ओर चल पड़ते हैं।
१३. श्रीभार्गवमिथिलागमनम्-अपनी छह वर्ष की वय में भी, सीता की आकृति एक षोडशवर्षीया किशोरी की भांति है। उनके अप्रतिम सौन्दर्य का महाकवि ने १२ पद्यों (१३.९–१३.२०) में वर्णन किया है। जनक को प्रतीति हो गई है कि उनकी कन्या साधारण बालिका होने के स्थान पर भगवान श्री राम की आदि शक्ति है, क्योंकि वह एक शिशु होते हुए भी शिव के भारी धनुष को उठाने में सक्षम है। वह सीता के लिए एक सुयोग्य वर ढूंढने के लिए चिन्तित हो उठते हैं। वेद की ऋचाओं में अवतारवाद के सिद्धान्त का श्रवण करने के पश्चात, वह इस सम्बन्ध में चिन्तन कर रहे हैं, किन्तु उनका ज्ञान और तार्किकता उन्हें इस पर विश्वास नहीं करने देते। अत्यन्त विचार मंथन करने के उपरान्त, वह इस निष्कर्ष पर पहुँचते हैं कि यह सिद्धान्त सत्य होना चाहिए। उसी समय द्वारपाल मिथिला में परशुराम के आगमन की घोषणा करता है।
राजा जनक परशुराम को प्रणाम करते हैं। जनक को एक सदाचारी राजा समझते हुए, परशुराम उन्हें निरंकुश क्षत्रियों के समान अपने शत्रु के रूप में नहीं देखते हैं। परशुराम उनके समक्ष सीता के दर्शन की अपनी अभिलाषा प्रकट करते हैं। जनक उन्हें यज्ञशाला में ले जाते हैं, जहाँ परशुराम शिव धनुष को खेल का घोड़ा बनाकर घसीटती हुईं और उससे क्रीड़ा करती हुईं भगवती सीता के दर्शन करते हैं। परशुराम जनक से सीता स्वयंवर का आयोजन करने को कहते हैं, जिसमें शिव धनुष को तोड़ने में सक्षम राजकुमार ही सीता के पाणिग्रहण के योग्य हो। तदनन्तर परशुराम भविष्यवाणी करते हैं कि रघु के वंशज श्रीराम ही धनुष का भंजन करेंगे। परशुराम जनक से कहते हैं कि वे पुनः मिथिला में कुपित होने का अभिनय करते हुए आएंगे जिससे कि उन्हें सीता और राम दोनों के दर्शन का बहाना प्राप्त हो सके। सर्ग के अन्त में परशुराम शिशु सीता को प्रणाम करते हैं और उनकी प्रशंसा का गान करने लगते हैं।
१४. श्रीसीतास्तवनम्-यह सम्पूर्ण सर्ग स्तुतिपरक है। परशुराम सीता का स्तुतिगान ९९ पद्यों (१४.१–१४.९९) में करते हैं। इसके उपरान्त वे परमशान्ति का आस्वादन करते हैं और सीता को नमन करने के पश्चात प्रसन्नचित्त महेन्द्र पर्वत की ओर प्रस्थान करते हैं।
१५. अहल्योद्धरणम्-अपने मंत्रियों एवं दैवज्ञों के संग मंत्रणा करने के उपरान्त, जनक सीता स्वयंवर का दिन सुनिश्चित करते हैं। इसी बीच अयोध्या में राजा दशरथ अपने पुत्र राम के विवाह के सम्बन्ध में चिन्तित हो उठते हैं। राक्षसी ताड़का मुनि विश्वामित्र के यज्ञ में बारम्बार विघ्न डालती है। विश्वामित्र राजा दशरथ के दरबार में आते हैं और अपने यज्ञ की राक्षसों से रक्षा हेतु राम और लक्ष्मण की याचना करते हैं। राम द्वारा उन्हें छोड़कर जाने के विचार पर, दशरथ हिचकिचाते हैं और स्वयं को नष्टप्राय समझते हैं, किन्तु गुरु वशिष्ठ उन्हें राम और लक्ष्मण को भेजने के लिए मनाते हैं। विश्वामित्र राम एवं लक्ष्मण को अपने वन में ले जाते हैं, जहाँ राम ताड़का का वध करते हैं, जब वह वृक्षों और शिलाओं की वर्षा कर तीनों पर आक्रमण करती है। विश्वामित्र राम एवं लक्ष्मण को बला और अतिबला नामक दो विद्याएँ प्रदान करते हैं, जो उन्हें कुछ खाए, पिए और सोए बिना भी जीवनधारण कराने में सक्षम हैं।
विश्वामित्र अपने समस्त दिव्यास्त्र भी राम को समर्पित कर देते हैं। राम और लक्ष्मण विश्वामित्र के यज्ञ की छह दिवस और छह रात्रि निरन्तर रक्षा करते हैं। सातवें दिन, राक्षस भाई मारीच और सुबाहु एक विशाल सेना के साथ यज्ञ पर आक्रमण करते हैं। राम मारीच को सागर के पार फेंकने के लिए मानवास्त्र का प्रयोग करते हैं, जबकि आग्नेयास्त्र का संधान कर, वे सुबाहु का संहार कर देते हैं। इसी मध्य लक्ष्मण राक्षसों की समूची सेना का विनाश कर देते हैं। विश्वामित्र राक्षसों के भय से मुक्त हो जाते हैं और राम एवं लक्ष्मण को सीता स्वयंवर हेतु मिथिला ले जाने का निश्चय करते हैं। रास्ते में, राम अपने पति गौतम द्वारा अपने व्यभिचारी कृत्य हेतु शापित और शिला के रूप में परिवर्तित अहिल्या को देखते हैं। विश्वामित्र राम को अहिल्या के इतिहास की कथा सुनाते हैं। राम अपने चरण से अहिल्या को स्पर्श करते हैं और अहिल्या अपने शाप एवं पाप से मुक्त हो जाती है। अहिल्या अश्रुपूरित नयनों से राम की वंदना करती है और गौतम के निवासस्थल की ओर प्रस्थान करती है।
१६. श्रीराघवप्रियादर्शनम्-विश्वामित्र, राम और लक्ष्मण के संग मिथिला में पधारते हैं। श्रीराम मिथिला नगरी में पहुँचने पर हर्षोल्लासित हैं, किन्तु अन्य राजा, जो सीता स्वयंवर हेतु आए हुए हैं, राम के आगमन से प्रसन्न नहीं हैं। मिथिला के नागरिक राम का दर्शन कर आनन्दमग्न हो जाते हैं। जब राजा जनक विश्वामित्र से दोनों राजकुमारों के सम्बन्ध में जिज्ञासा प्रकट करते हैं, विश्वामित्र राम एवं लक्ष्मण का जनक से परिचय कराते हैं। जनक दोनों राजकुमारों को अपने महल में ले आते हैं और उनका स्वागत करते हैं। इसके पश्चात लक्ष्मण राम के समक्ष मिथिला नगरी को देखने की इच्छा प्रकट करते हैं और राम गुरु की आज्ञा प्राप्त कर उनके संग चल पड़ते हैं। मिथिला के बालक राम और लक्ष्मण को नगरी में चारों ओर भ्रमण कराते हैं और अन्त में राम का आलिंगन सुख प्राप्त करते हैं। दूसरे दिन बड़ी भोर में राम एवं लक्ष्मण विश्वामित्र की पूजा हेतु पुष्प चयन करने के लिए जनक के राजकीय उद्यान में प्रवेश करते हैं। स्वयंवर के एक दिन पूर्व सीता भी उसी उद्यान में गौरी पूजन के लिए पधारती हैं।
सीता एवं राम एक दूसरे का प्रथम बार दर्शन करते हैं, जब वे उद्यान में सहसा आमने-सामने आ जाते हैं। राम लक्ष्मण से सीता के प्रति अपने आकर्षण के बारे में बताते हैं। वे लक्ष्मण से कहते हैं कि सीता अवश्य ही भविष्य में उनकी पत्नी होंगी क्योंकि उनके मन ने स्वप्न में भी कभी परस्त्री की कामना नहीं की है। तब लक्ष्मण सीता को अपनी भाभी माँ के रूप में प्रणाम करते हैं। उधर सीता अपने ह्रदयमन्दिर में श्रीराम की सुन्दर छवि सँजोकर उसकी आराधना करने लगती हैं और गौरी पूजन के पश्चात अपने महल को लौट आती हैं। श्रीराम एवं लक्ष्मण विश्वामित्र के समीप लौटते हैं और जनक के राजकीय उद्यान के पुष्पों से उनकी अर्चना करते हैं। श्रीराम विश्वामित्र को अपने ह्रदय में सीता के प्रति उत्पन्न आकर्षण के सम्बन्ध में सब कुछ बता देते हैं। विश्वामित्र राम की निश्छलता से प्रसन्न होकर उन्हें आशीर्वचन प्रदान करते हैं और शयन करने के लिए चले जाते हैं। आज राम रात्रि में भी जगे हुए हैं, वे चन्द्रमा के सौन्दर्य की प्रशंसा कर रहे हैं, जो उन्हें बारम्बार सीता के मुखचन्द्र का मधुर स्मरण करा रहा है।
१७. सीतास्वयंवरम्-अगले दिन प्रातः श्रीराम एवं लक्ष्मण जागते हैं और विश्वामित्र को प्रणाम करते हैं। तीनों सीता स्वयंवर में एक साथ पधारते हैं। बाल, युवा एवं वृद्ध और मिथिला की नवयौवनाएं श्रीराम की सुन्दर रूपछवि के दर्शन कर आनन्दमुग्ध हो जाती हैं। राजा जनक राम को देखकर मन ही मन प्रार्थना करते हैं कि वह ही शिव धनुष का भंजन करें। सीता स्वयंवर की सभा में उपस्थित लोगों के बारह विभिन्न समूह राम को विभिन्न बारह भावों (रसों) की दृष्टि से युक्त होकर देखते हैं। मिथिला के चारण राजा जनक के प्रण की उद्घोषणा करते हैं कि शिव धनुष पिनाक पर प्रत्यंचा चढ़ाने वाला राजकुमार ही सीता के पाणिग्रहण का अधिकारी होगा। सभा में उपस्थित बाणासुर, रावण और अनेक राजा धनुष को उठाने का प्रयत्न करते हैं किन्तु असफल होते हैं।
तब दस सहस्र राजा एक साथ धनुष को उठाने का प्रयास करते हैं, किन्तु समर्थ नहीं हो पाते। राजा जनक निराश होकर समस्त राजाओं से अपने-अपने घर लौट जाने को कहते हैं। वह कहते हैं कि यदि पृथ्वी वीरों से विहीन हो चुकी है, तो वह सीता को कुँवारी रखना पसंद करेंगे। सभा में जनक के इन शब्दों को सुनकर लक्ष्मण क्रोधित हो उठते हैं, किन्तु श्रीराम अपने नेत्रों के संकेत से उन्हें शान्त कर देते हैं। विश्वामित्र राम को धनुष तोड़ने की आज्ञा देते हैं। श्रीराम धनुष को तृण के समान उठा लेते हैं और उसे तुरन्त दो टुकड़ों में तोड़ डालते हैं। विश्वामित्र द्वारा वैदिक मन्त्रों के स्वरघोष के मध्य सीता राम को जयमाल पहनाती हैं। राजा जनक श्रीराम को नमन करते हुए उनकी स्तुति करते हैं।
१८. श्रीभार्गवलक्ष्मणसंवादः-महेन्द्र पर्वत पर परशुराम जान जाते हैं कि भगवान राम ने मिथिला में पिनाक तोड़ दिया है। वे यह भी समझ जाते हैं कि कुछ दुष्ट राजा शिव धनुष को उठाने में असफल रहने के पश्चात भी सीता को बलपूर्वक ले जाने और राम एवं लक्ष्मण को बंदी बनाने की योजना बना रहे हैं। अपने गुरु के वचनों का स्मरण करते हुए, परशुराम अपनी अंतिम लीला के भाग में क्रोध का अभिनय करते हुए मिथिला की सभा में आते हैं। उनकी उपस्थिति सभा में विराजमान समस्त क्षत्रिय राजाओं को आतंकित कर देती है और वे सभी शान्त हो जाते हैं। जनक परशुराम को प्रणाम करते हैं और सीता से भी उन्हें प्रणाम कराते हैं।
परशुराम अज्ञानता का प्रदर्शन करते हैं और जनक से उनके गुरु का धनुष तोड़ने वाले अपराधी को दिखाने को कहते हैं। राम ससम्मान परशुराम से कहते हैं कि धनुष को तोड़ने वाला उनका (परशुराम का) ही कोई दास होगा और उनकी शरणागति की याचना करते हैं। परशुराम राम से दास की भांति आचरण करने और उनके अपराधी को भीड़ से पृथक करने के आदेश का पालन करने को कहते हैं। परशुराम को राम का अपमान करते देखकर लक्ष्मण तुरन्त क्रुद्ध हो उठते हैं और परशुराम की हँसी उड़ाते हुए उन्हें प्रत्युत्तर देते हैं। दोनों के मध्य एक वाक्-युद्ध प्रारम्भ हो जाता है, जिसमें लक्ष्मण परशुराम की धमकियों का बुद्धिमत्तापूर्ण व्यंग्योक्तिओं द्वारा प्रत्युत्तर देते हैं। जब लक्ष्मण परशुराम का उपहास करते हुए उनकी समस्त धमकियों की बारम्बार प्रत्यालोचना करते हैं, तो परशुराम कुपित होकर अपना परशु उठा लेते हैं और लक्ष्मण को मारने के लिए आगे बढ़ते हैं। उसी समय श्रीराम परशुराम को शान्त करने के लिए बोलना प्रारम्भ कर देते हैं।
१९. श्रीराघवे भार्गवप्रवेशः-श्रीराम परशुराम के क्रोध का अपने विनम्र वचनों से निवारण करते हैं। राम स्वीकार करते हैं कि उन्होंने विश्वामित्र द्वारा आदेश दिए जाने पर ही धनुष तोड़ा है। वे परशुराम को अपना गुरु कहते हैं और स्वयं को उनका शिष्य। राम परशुराम से लक्ष्मण के अपमानजनक वचनों के लिए क्षमा मांगते हैं। जब राम इस प्रकार बोल रहे होते हैं, लक्ष्मण उसी समय परशुराम की ओर देखकर पुनः मुस्कुराने लगते हैं। इससे परशुराम पुनः आगबबूला हो उठते हैं और यह कहते हुए कि वे कोई सामान्य ब्राह्मण नहीं हैं, राम को द्वन्द्व युद्ध के लिए ललकारते हैं। राम परशुराम से सादर निवेदन करते हुए कहते हैं कि द्वन्द युद्ध केवल समकक्षों के मध्य होता है और वह परशुराम के संग द्वन्द्व युद्ध करने के योग्य नहीं हैं। वे परशुराम से कहते हैं कि वह (राम) सर्वशक्तिमान हैं किन्तु फिर भी ब्राह्मणों के दास हैं। तत्पश्चात श्रीराम परशुराम के समक्ष अपने महाविष्णु रूप को प्रकट करते हैं और अपने वक्ष:स्थल पर भृगु के चरण चिह्न के दर्शन कराते हैं। अपने पूर्वज के चरणचिह्न को देखकर परशुराम क्रोध के अभिनय को त्याग देते हैं। वे श्रीराम से शार्ंग नामक विष्णु धनुष पर प्रत्यंचा चढ़ाने के लिए कहते हैं।
जैसे ही वे शार्ंग धनुष राम को सौंपते हैं, उनका परशु अंतर्धान हो जाता है और उनके समस्त शस्त्र जाकर राम में विलीन हो जाते हैं। उनकी आभा भी श्रीराम में प्रविष्ट हो जाती है। राम वैष्णव धनुष पर प्रत्यंचा का संधान कर उस पर एक बाण चढ़ा लेते हैं। परशुराम का संदेह युक्त अभिनय भी समाप्त हो जाता है। तब परशुराम राम की बारह सुन्दर श्लोकों (१९.६३–१९.७६) में स्तुति करते हैं। श्रीराम परशुराम से कहते हैं कि उनका बाण अमोघ है। वे परशुराम से पूछते हैं कि वे इस बाण का प्रयोग परशुराम की पृथ्वी पर स्वच्छंद विचरण करने की शक्ति को नष्ट करने में करें अथवा परशुराम द्वारा तपस्या से अर्जित फलों को नष्ट करने में करें। श्रीराम परशुराम के समक्ष पुनः अपने महाविष्णु रूप को प्रकट करते हैं और तदुपरांत परशुराम की आज्ञाओं का स्वागत करते हुए उनके चरणों में गिर पड़ते हैं। सभा में समुपस्थित समस्त लोगों के प्रशंसात्मक उद्गारों के मध्य परशुराम राम से अपने चरणों से उठने के लिए कहते हैं और उनका आलिंगन कर लेते हैं। फिर वे राम से विचरण शक्ति के स्थान पर अपने तप से प्राप्त फलों को नष्ट करने को कहते हैं। श्रीराम ऐसा ही करते हैं। परशुराम उन की स्तुति करने लगते हैं।
२०. श्रीभार्गवकृतराघवस्तवनम्-यह सम्पूर्ण सर्ग स्तवनात्मक है। परशुराम राम की सौ पद्यों (२०.१–२०.१००) में स्तुति करते हैं। स्तवन का समापन करते हुए, परशुराम उनसे अपनी रक्षा की विनती करते हैं, सीता एवं राम से सदैव उनके ह्रदय में निवास करने की याचना करते हैं और अपनी अज्ञानता एवं राम की सर्वज्ञता को स्वीकार करते हैं। तत्पश्चात वे अपने अवतार का समापन करते हैं, आनन्द का आस्वादन करते हैं और राम की प्रशस्ति करके प्रस्थान करते हैं।
२१. श्रीराघवपरिणयः-श्रीराम परशुराम को वापिस महेन्द्र पर्वत पर भेज देते हैं। राम और लक्ष्मण अपने गुरु विश्वामित्र के समीप जाते हैं और उनके चरणों में गिर पड़ते हैं। विश्वामित्र राम को गले से लगा लेते हैं। राजा जनक विश्वामित्र के प्रति अपनी कृतज्ञता ज्ञापित करते हैं। विश्वामित्र जनक को दशरथ के पास निमन्त्रण भेजने का आदेश देते हैं। जनक के दूत अयोध्या पहुँचते हैं और दशरथ को मिथिला में आमंत्रित करने से पूर्व उनके समक्ष राम एवं लक्ष्मण की उपलब्धियों का वर्णन करते हैं। राजा दशरथ विवाह वर-यात्रा का नेतृत्व करते हैं और भरत उसको क्रमबद्ध व्यवस्थित करते हैं। जब वरयात्रा मिथिला पहुँचती है, राम एवं लक्ष्मण पिता दशरथ के चरणों में गिर जाते हैं। दशरथ दोनों पुत्रों का आलिंगन करते हैं। तत्पश्चात दोनों भाई गुरु वशिष्ठ को प्रणाम करते हैं। अन्त में वे अपने भाईयों भरत एवं शत्रुधन से और अपने मित्रों से मिलते हैं।
मार्गशीर्ष शुक्ल पक्ष पंचमी (विवाह पंचमी) की शुभ तिथि आ गई है, जो कि श्रीराम एवं सीता के विवाह हेतु सुनिश्चित की गई है। इस मंगलमय अवसर पर सीता को उनकी सखियों ने सुसज्जित कर दिया है। श्रीराघवेन्द्र सरकार सुन्दर वरवेश में घोड़े पर आसीन होकर विवाह मण्डप में पधार रहे हैं। राजा जनक सीता एवं राम का पाणिग्रहण संस्कार सम्पन्न कर रहे हैं। जनक की दूसरी पुत्री तथा उनके अनुज कुशध्वज की दोनों पुत्रियों का विवाह राम के तीनों भाईयों के संग हो रहा है। मांडवी का भरत से, उर्मिला का लक्ष्मण से और श्रुतिकीर्ति का शत्रुघ्न से विवाह होता है। मिथिला और अयोध्या के लोग आनन्दोल्लास से झूम रहे हैं। अयोध्यावासी नववधुओं को लेकर घर प्रस्थान करते हैं, जिन्हें मिथिला द्वारा अश्रुपूरित विदाई दी जाती है। सर्ग के अंतिम पद्यों (२१.९७–२१.९९) में, महाकवि विवाहोपरांत रामायण की शेष घटनाओं को अत्यन्त संक्षेप में प्रस्तुत करते हैं। चारों भाई अपनी वधुओं के साथ अयोध्या आते हैं और माताएँ आनन्दमग्न हो जाती हैं। राम अगले बारह वर्ष अयोध्या में व्यतीत करते हैं और इसके पश्चात कैकयी की आज्ञाओं का अनुसरण करते हुए वन के लिए प्रस्थान करते हैं। राम सीता का हरण करने वाले रावण का संहार करते हैं, सुग्रीव एवं हनुमान के साथ अयोध्या पुनः वापिस आते हैं और पुनः परशुराम द्वारा नमन किए जाते हैं।
अलंकार
श्रीभार्गवराघवीयम् में प्रयुक्त अलंकारों की एक विस्तृत सूची दिनकर द्वारा प्रस्तुत की गई है। महाकाव्य में प्रयुक्त अलंकारों के कतिपय उदाहरण नीचे प्रस्तुत हैं।
अनुप्रास
परशुराम कृत सीता स्तुति से अनुप्रास अलंकार का एक सुन्दर उदाहरण (१४.२८), जिसमें ११ शब्द निरन्तर समान वर्णों से प्रारम्भ होते हैं। रामप्राणप्रिये रामे रमे राजीवलोचने।
राहि राज्ञि रतिं रम्यां रामे राजनि राघवे ॥
हे श्रीराम को प्राणों के समान प्रिय, प्रसन्नमुख वाली, श्रीराम की अविच्छिन्न शक्ति, कमल के पुष्प के समान सुन्दर नेत्रों वाली महारानी सीते! मुझे राजाधिराज श्रीराम राघवेन्द्र सरकार के प्रति प्रेमनिर्भरा सुन्दर भक्ति प्रदान कीजिए। ॥१४.२८॥
यमक के साथ मिश्रित अनुप्रास के प्रयोग के दो उदाहरण (६.३ और १६.८४) छठे और सोलहवें सर्गों में दर्शनीय हैं।
चारी सतां चेतसि नातिचारी स चापचारी स न चापचारी ॥
उन ब्रह्मचर्य के कठोर व्रत का पालन करने वाले, अपने शास्त्रोनुमोदित धर्म एवं कर्तव्यों का आचरण करने वाले परशुराम ने कदापि किसी के प्रति अभिचरण नहीं किया। उन्होंने संतों एवं सज्जनों के पवित्र हृदयों में विचरण किया और धर्म शास्त्रों की मर्यादाओं का कदापि अतिक्रमण नहीं किया। उन्होंने अपने धनुष के साथ विचरण करते हुए भी कदापि किसी को क्षति पहुँचाने का आचरण नहीं किया। ॥ ६ .३ ॥
वीक्ष्य तां वीक्षणीयाम्बुजास्यश्रियं
स्वश्रियं श्रीश्रियं ब्रह्मविद्याश्रियम्।
धीधियं ह्रीह्रियं भूभुवं भूभुवं
जिनके मुख का सौन्दर्य एक सुन्दर कमल की भांति प्रस्फुटित हो रहा था, उन दीप्ति की भी दीप्ति, लक्ष्मी की भी लक्ष्मी (समृद्धि), ब्रह्मविद्या की आधारभूता, बुद्धिदेवी की भी बुद्धि, नम्रता की भी विनम्रता, पृथ्वी की भी पृथ्वी (धारक), पृथ्वी की पुत्री, सुन्दर लक्षणों से सुशोभित, अपनी उन महालक्ष्मी (सीता) का अवलोकन करते हुए श्रीराम ने लक्ष्मण से कहा। ॥ १६.८४ ॥
रूपक
प्रस्तुत पद्य (६.९७) में, यज्ञ कर रहे एक पुजारी के रूपक के माध्यम से कवि परशुराम द्वारा सहस्रार्जुन के वध का पाठकों के ह्रदय में मनोहारी चित्रांकन करते हैं।
रणांगणसुचत्वरे सुभटराववेदस्वरे।
शराहुतिमनोहरे नृपतिकाष्ठसंजागरे
सहस्रभुजमध्वरे पशुमिवाजुहोद्भार्गवः ॥
युद्ध के उस भीषण यज्ञ में– जिसमें धनुष एक सुन्दर करछुल था, परशुराम का क्रोध प्रज्ज्वलित अग्नि था, रणभूमि चतुष्कोणीय वेदिका थी, वीर सैनिकों का क्रंदन वैदिक मन्त्रों का गान था, परशुराम के शर सुन्दर आहुतियाँ थे और क्षत्रिय राजा काष्ठ समिधा थे – परशुराम ने सहस्रार्जुन की यज्ञ-पशु की भांति बलि दे दी। ॥ ६.९७॥
महायमक
यमक अलंकार संस्कृत एवं प्राकृत भाषा में एक ऐसा अलंकार है, जिसमें समान शब्द एक से अधिक बार प्रयुक्त होता है, किन्तु प्रत्येक शब्द का अपना एक विशेष अर्थ होता है। महाकाव्य के तीसरे सर्ग से उद्धृत निम्नलिखित पद्य (३.२६) में चार चरण हैं, किन्तु एक ही अक्षर से चार विभिन्न अर्थों का तात्पर्य निकलता है, जिनमें से एक-एक अर्थ की प्रत्येक चरण के लिए कवि ने सुन्दर संयोजना की है। इस प्रकार संपूर्ण काव्य में प्रयुक्त चतुर्विध यमक के प्रयोग को महायमक भी कहते हैं।
ललाममाधुर्यसुधाभिरामकं ललाममाधुर्यसुधाभिरामकम्।
ललाममाधुर्यसुधाभिरामकं ललाममाधुर्यसुधाभिरामकम् ॥ उन्हें, जो (भगवान् शंकर) भाल पर त्रिपुण्ड के सौन्दर्य से शोभायमान हो रहे थे और जिनके आराध्य देव भगवान श्रीराम थे, उन्हें, जो आभूषणों की शोभा की धुरी (नवोदित चन्द्र के रूप में) धारण कर रहे थे और जो इस आनन्द से मनोहारी दृष्टिगत हो रहे थे, उन्हें जो अपनी श्रेष्ठता की शक्ति के साथ धर्म के दायित्व के वाहक एवं रक्षक बने हुए थे; और उन्हें, जिन्हें वृषभ (जो धर्म का प्रतीक है) के चिह्न की दीप्ति के आनन्द के कारण भगवान श्रीराम की शरण प्रदान की गई थी। ॥ ३.२६ ॥
मुद्रा
मुद्रा अलंकार में, पद्य रचना के लिए प्रयुक्त छंद का पद्य में उसके नाम के वर्णन द्वारा संकेत किया जाता है। प्रस्तुत महाकाव्य में इस अलंकार का सात विभिन्न छंदों के साथ आठ बार प्रयोग किया गया है, जैसा कि नीचे प्रदर्शित है।
छंदशास्त्र
कवि ने ४० संस्कृत और प्राकृत छंदों का प्रयोग किया है, जो इस प्रकार हैं- अचलधृति (गीत्यार्या), अनुष्टुप छ्न्द, आर्या, इन्दिरा (कनकमंजरी), इन्द्रवज्रा, इन्द्रवंशा, उपजाति, उपेन्द्रवज्रा, उपोद्गता (मालभारिणी अथवा वसन्तमालिका, उपच्छन्दसिक का एक प्रकार), कवित्त, किरीट (मेदुरदन्त, सपादिका का एक प्रकार), कोकिलक (नार्कुटिक), गीतक, घनाक्षरी, तोटक, दुर्मिला (द्विमिला, सपादिका का एक प्रकार), दोधक, द्रुतविलम्बित, नगस्वरूपणी (पंचचामर), पुष्पिताग्रा (उपच्छन्दसिक का एक प्रकार), पृथ्वी, प्रहर्षिणी, भुजंगप्रयात, मत्तगजेन्द्र (सपादिका का एक प्रकार), मन्दाक्रान्ता, मालिनी, रथोद्धता, वंशस्थ, वसन्ततिलका, शार्दूलविक्रीडित, शालिनी, शिखरिणी, शट्पद, सुन्दरी (वैतालिक अथवा वैतालीय), सुरभि (उपच्छन्दसिक का एक प्रकार), स्रग्धरा, स्रग्विणि, स्वागता, हरिगीतक और हरिणी।
लघुक्षरी श्लोक
श्रीभार्गवराघवीयम् के सातवें सर्ग में अचलधृति (गीत्यार्या) छंद में रचित सात पद्य (७.११–७.१७) हैं, जिनमें केवल संस्कृत के लघु अक्षरों का प्रयोग किया गया है। कवि टिप्पणी करते हैं कि परशुराम विनम्रता एवं संकोच का अनुभव करते हुए चित्रकूट के वनों की प्रशंसा केवल लघु अक्षरों में करते हैं। यहाँ दो उदाहरण द्रष्टव्य हैं -
त्रिजगदवन हतहरिजननिधुवन
निजवनरुचिजितशतशतविधुवन।
तरुवरविभवविनतसुरवरवन
जयति विरतिघन इव रघुवरवन ॥
मदनमथन सुखसदन विधुवदन-
शमदमनियममहित मुनिजनधन
लससि विबुधमणिरिव हरिपरिजन ॥
हे त्रिलोक के रक्षक, हरिभक्तों के नश्वर सुखों का हरण करने वाले, अपनी जलराशि की शोभा से सहस्रों चंद्रमाओं की दीप्ति को जीतने वाले, अपने तरुवरों के वैभव से देवताओं के नन्दन वन को भी विनत करने वाले एवं रघु के वंशजों में सर्वश्रेष्ठ भगवान श्री राम के प्रिय चित्रकूट वन! आप वैराग्य के गहन कोष के सदृश विराजित हो रहे हैं। ॥ ७.११॥ हे काम का मर्दन करने वाले भगवान शिव के सुख धाम, चन्द्रमा के समान मुख वाले भगवान श्री राम द्वारा स्वयं जिनकी विमल एवं श्रेष्ठ विरुदावलियों का गान किया गया है, कलि के दुर्गुणों का भंजन करने वाले, शम, दम एवं नियम जैसे गुणों से मण्डित, मुनिजनों के लिए सम्पत्ति स्वरुप, भगवान श्री राम के प्रिय परिजन चित्रकूट! आप देवताओं की चिन्तामणि के सदृश दीप्तिमान हो रहे हैं। ॥ ७.१२॥
संस्कृत में प्राकृत छन्दों का प्रयोग
महाकाव्य के बीसवें सर्ग में ६३ संस्कृत पद्य (२०.१–२०.६३) प्राकृत छन्दों में रचित हैं। इन छन्दों में किरीट (मेदुरदन्त, सपादिका का एक प्रकार), घनाक्षरी, दुर्मिला (द्विमिला, सपादिका का एक प्रकार), मत्तगजेन्द्र (सपादिका का एक प्रकार), शट्पद, हरिगीतक मुख्य हैं। पद्यों की भाषा संस्कृत है, किन्तु छन्द एवं छंदशास्त्र के नियम प्राकृत छंदशास्त्र का अनुसरण करते हैं। घनाक्षरी छंद में प्रणीत निम्न पद्य (२०.१३) के प्रत्येक चरण में ३२ अक्षर हैं।
अशरणशरण प्रणतभयदरण
धरणिभरहरण धरणितनयावरण
जनसुखकरण तरणिकुलभरण
कमलमृदुचरण द्विजांगनासमुद्धरण।
त्रिभुवनभरण दनुजकुलमरण
भृगुभवचातकनवीनजलधर राम
विहर मनसि सह सीतया जनाभरण ॥
हे अशरणों को शरण प्रदान करने वाले, आपको प्रणाम करने वालों के भव-भय का भंजन करने वाले, धरा से दुष्टों के भार का हरण करने वाले, पृथ्वी की पुत्री सीता का वरण करने वाले, अपने भक्तों के लिए सुख के कारणभूत, सूर्यवंश के पोषक, कमल के पुष्प के सदृश कोमल चरण वाले, द्विजपत्नी अहिल्या का उद्धार करने वाले, त्रिलोक के भरणकर्ता, दैत्यों के कुल का विध्वंस करने वाले, तीक्ष्ण बाणों को धारण करने वाले, युद्ध में रावण का वध करने वाले, मुझ भृगुवंशी परशुराम रूपी चातक हेतु नवीन मेघ के समान, भक्तों के आभूषण रूप श्रीराम! आप सीताजी के सहित मेरे मन में विहार कीजिए। ॥ २०.१३॥
रस
भागवत पुराण के दशम सर्ग एवं श्रीरामचरितमानस के बालकाण्ड के समान, श्रीभार्गवराघवीयम् के सत्रहवें सर्ग के बारह पद्यों (१७.४२–१७.५३) में समस्त बारह रस अपने सन्दर्भों के साथ प्रयुक्त किए गए हैं। यहाँ कवि वर्णन करते हैं कि मिथिला की सभा में लोगों के विभिन्न समूह राम को किस दृष्टि से देखते हैं, प्रत्येक समूह इन बारह रसों में से एक-एक रस की अनुभूति करता है। यहाँ प्रस्तुत सन्दर्भ रामचरितमानस के समान ही है।.
एकाक्षरी श्लोक
श्रीभार्गवराघवीयम् के बीसवें सर्ग में तीन एकाक्षरी श्लोकों (२०.९२–२०.९४) की रचना की गई है, जिनमें मात्र एक व्यंजन का प्रयोग किया गया है।
कः कौ के केककेकाकः काककाकाककः ककः।
काकः काकः ककः काकः कुकाकः काककः कुकः ॥
काककाक ककाकाक कुकाकाक ककाक क।
कुककाकाक काकाक कौकाकाक कुकाकक ॥
लोलालालीललालोल लीलालालाललालल।
लेलेलेल ललालील लाल लोलील लालल ॥
परब्रह्म (कः) [श्री राम] पृथ्वी (कौ) और साकेतलोक (के) में [दोनों स्थानों पर] सुशोभित हो रहे हैं। उनसे सम्पूर्ण ब्रह्माण्ड में आनन्द निःसृत होता है। वह मयूर की केकी (केककेकाकः) एवं काक (काकभुशुण्डि) की काँव-काँव (काककाकाककः) में आनन्द और हर्ष की अनुभूति करते हैं। उनसे समस्त लोकों (ककः) के लिए सुख का प्रादुर्भाव होता है। उनके लिए [वनवास के] दुःख भी सुख (काकः) हैं। उनका काक (काकः) [काकभुशुण्डि] प्रशंसनीय है। उनसे ब्रह्मा (ककः) को भी परमानन्द की प्राप्ति होती है। वह [अपने भक्तों को] पुकारते (काकः) हैं। उनसे कूका अथवा सीता (कुकाकः) को भी आमोद प्राप्त होता है। वह अपने काक [काकभुशुण्डि] को पुकारते (काककः) हैं और उनसे सांसारिक फलों एवं मुक्ति का आनन्द (कुकः) प्रकट होता है। ॥ २०.९२॥
हे मेरे एकमात्र प्रभु ! आप जिनसे [जयंत] काक के (काककाक) शीश पर दुःख [रूपी दण्ड प्रदान किया गया] था; आप जिनसे समस्त प्राणियों (कका) में आनन्द निर्झरित होता है; कृपया पधारें, कृपया पधारें (आक आक)। हे एकमात्र प्रभु! जिनसे सीता (कुकाक) प्रमुदित हैं; कृपया पधारें (आक)। हे मेरे एकमात्र स्वामी! जिनसे ब्रह्माण्ड (कक) के लिए सुख है; कृपया आ जाइए (आक)। हे भगवन (क)! हे एकमात्र प्रभु ! जो नश्वर संसार (कुकक) में आनन्द खोज रहे व्यक्तियों को स्वयं अपनी ओर आने का आमंत्रण देते हैं; कृपया आ जाएँ, कृपया पधारें (आक आक)। हे मेरे एकमात्र नाथ ! जिनसे ब्रह्मा एवं विष्णु (काक) दोनों को आनन्द है; कृपया आ जाइए (आक)। हे एक ! जिनसे ही भूलोक (कौक) पर सुख है; कृपया पधारें, कृपया पधारें (आक आक)। हे एकमात्र प्रभु ! जो (रक्षा हेतु) दुष्ट काक द्वारा पुकारे जाते हैं (कुकाकक); [कृपया पधारें।] ॥ २०.९३॥
हे एकमात्र प्रभु! जो अपने घुँघराले केशों की लटों की एक पंक्ति के साथ (लोलालालीलल) क्रीड़ारत हैं; जो कदापि परिवर्तित नहीं होते (अलोल); जिनका मुख [बाल] लीलाओं में श्लेष्मा से परिपूर्ण है (लीलालालाललालल); जो [शिव धनुर्भंग] क्रीड़ा में पृथ्वी की सम्पत्ति [सीता] को स्वीकार करते हैं (लेलेलेल); जो मर्त्यजनों की विविध सांसारिक कामनाओं का नाश करते हैं (ललालील), हे बालक [रूप राम] (लाल)! जो प्राणियों के चंचल प्रकृति वाले स्वभाव को विनष्ट करते हैं (लोलील); [ऐसे आप सदैव मेरे मानस में] आनन्द करें (लालल)। ॥ २०.९४॥
अन्य संस्कृत महाकाव्यों के साथ तुलना
पिछले महाकाव्यों के साथ तुलना में इस महाकाव्य की कुछ विशेषताओं को नीचे दिया गया है-
आलोचनात्मक टिप्पणियाँ
अभिराज राजेन्द्र मिश्र, सम्पूर्णानन्द संस्कृत विश्वविद्यालय के पूर्व उप-कुलाधिपति एवं संस्कृत में साहित्य अकादमी पुरस्कार से सम्मानित, महाकाव्य की प्रस्तावना में लिखते हैं कि ऐसे समय में जहाँ संस्कृत की व्यापकता दुर्लभ है, अनेक कृतियाँ गत वर्षों में प्रकाशित हुईं हैं, जो संस्कृत महाकाव्य की पारम्परिक विशेषताओं से रहित हैं और जिनमें अनेक स्थलों पर व्याकरणीय अशुद्धियाँ दृष्टिगोचर होती हैं। उनके विचारानुसार श्रीभार्गवराघवीयम् इनमें एक अपवाद स्वरुप है। वे आगे कहते हैं कि यह महाकाव्य ऋषि परम्परा का पोषण करता है और इसके प्रणयन से आधुनिक संस्कृत साहित्य वस्तुतः धन्य हो गया है।.
योगेशचन्द्र दुबे, संस्कृत प्रवक्ता एवं विभागाध्यक्ष, जगद्गुरु रामभद्राचार्य विकलांग विश्वविद्यालय ग्रन्थ के प्रारम्भ में प्रकाशकीय में लिखते हैं कि उनके विचार से श्रीभार्गवराघवीयम् माघ, भारवि, श्रीहर्ष एवं कालिदास की महाकाव्य रचनाओं से भी अधिक प्रकृष्ट गुणों एवं विशेषताओं से युक्त है।. प्रकाशकीय के अन्त में वे एक रूपक प्रस्तुत करते हैं।- इस महाकाव्य रूपी प्रयाग में लघुत्रयी रूपी गंगा, वृहतत्रयी रूपी यमुना एवं रामभद्राचार्य की गिरा रूपी सरस्वती के साथ त्रिवेणी संगम समुपस्थित हो गया है।
डॉ॰ वागीश दिनकर, संस्कृत प्रवक्ता एवं विभागाध्यक्ष, आर.एस.एस.पी.जी. कालिज (गाज़ियाबाद) एवं महाकाव्य पर श्रीभार्गवराघवीयम् मीमांसा आलोचना के लेखक, अपनी आलोचना के अन्त में इस निष्कर्ष पर पहुँचते हैं कि श्रीभार्गवराघवीयम् वृहतत्रयी के साथ चतुष्टयी के रूप में गणनीय है। श्रीभार्गवराघवीयम् महाकाव्य वेदार्थ के उपबृंहण का उत्तम निदर्शन है, इसकी रचना करके महाकवि जगद्गुरु श्रीरामभद्राचार्य कालिदास एवं तुलसीदास की तरह अजर-अमर यशःशरीर के भागी होंगे। ... यह उत्तमोत्तम महाकाव्य पूर्वविरचित त्रयी को "चतुष्टयी" संज्ञा से सनाथ करने में सक्षम है।
अन्यत्र, पुरस्कार सन्दर्भों और मीडिया में, यह कृति “कालजयी” एवं “अभूतपूर्व” कहकर प्रशंसित की गई है।
सम्मान एवं पुरस्कार
कवि को इस महाकाव्य की रचना के लिए २००२ से अनेक पुरस्कारों से सम्मानित किया जा चुका है। इनमें से कुछ पुरस्कार निम्न हैं-
छछून्दर
छछूंदर दुनिया भर में सबसे अधिक पाये जाने वाले जानवरों में से एक है। छछूंदर की करीब ३० प्रजातियाँ होती हैं, लेकिन इनमे से सिर्फ कुछ प्रजातियाँ ही अक्सर देखने को मिलती हैं। जमीन में लम्बी दरारों के अंदर या खेतों के आसपास छछूंदर अक्सर देखे जा सकते हैं। छछूंदर प्राय:धरती के नीचे गहरी सुरंग बनाते हैं और लगभग अपनी पूरी जिंदगी ही जमीन के नीचे अँधेरे में बिता देते हैं। छछूंदर एक ऐसे किलेनुमा बस्ती में रहते हैं, जो जमीन के नीचे ये स्वयं बनाते हैं। इनकी खोदने की क्षमता का अनुमान इसी से लगाया जा सकता है कि यह एक खेत में ही २०० फुट से भी ज्यादा लम्बी एक सुरंग बड़ी आसानी से खोद सकते हैं और एक मिनट से भी कम समय में एक बिल खोदकर उसमे समा सकते हैं। दरअसल छछूंदर के पंजे बहुत शक्तिशाली होते हैं, जिनका आकार फावडे जैसा होता है। छछूंदर की सुरंगों की बनावट इतनी जटिल होती है कि दुसरे जानवरों के लिए इन सुरंगों में जाना सुरक्षित नहीं होता। आपको जानकार हैरानी होती है कि छछूंदर इतना भूखा जीव है कि यदि यह १२ घंटे तक भूखा रह जाये तो यह भूख के कारण दम तोड़ देता है।
सूरमा
सूरमा एक 2018 भारतीय हिंदी जीवनी खेल नाटक फिल्म है जो हॉकी खिलाड़ी संदीप सिंह के जीवन पर आधारित है, शाद अली द्वारा निर्देशित और सोनी पिक्चर्स नेटवर्क इंडिया और सीएस फिल्म्स द्वारा निर्मित। फिल्म में प्रमुख भूमिकाओं में दिलजीत दोसांझ और तापसी पन्नू सितारे हैं।  आलोचकों से मिश्रित समीक्षाओं के लिए 13 जुलाई 2018 को रिलीज किया गया था।  फिल्म का आधिकारिक ट्रेलर 11 जून 2018 को जारी किया गया था।
कहानी
सूरमा अंतरराष्ट्रीय हॉकी खिलाड़ी संदीप सिंह की कहानी बताती हैं, जो दिलजीत दोसांझ द्वारा निभाई गई थी, जिन्हें 2006 में दुर्घटनाग्रस्त बंदूक की गोली मारने के दो साल बाद व्हीलचेयर का इस्तेमाल किया गया था। फिल्म की टैगलाइन "द हॉकी लीजेंड संदीप सिंह की सबसे महान वापसी कहानी" है। सभी बाधाओं के खिलाफ लड़ते हुए संदीप अपने पैरों पर वापस आ गए और 2008 में अंतरराष्ट्रीय हॉकी में वापसी की। भारत ने 2009 के सुल्तान अजलान शाह कप को अपनी कप्तानी के तहत जीता और 2012 ओलंपिक के लिए अर्हता प्राप्त करने के लिए आगे बढ़े। कहानी में उनके भाई के योगदान का भी उल्लेख है जो इन कठिन समयों के दौरान निरंतर समर्थन के खंभे की तरह खड़े थे और उनकी प्रेमिका को भी दिखाते थे जिन्होंने उन्हें छोड़ दिया था।
साउंडट्रैक
फिल्म का संगीत शंकर-एहसान-लॉय द्वारा गुलजार द्वारा गीतों के साथ बनाया गया है। प्रतिभा शिकार शो के प्रतियोगी राइजिंग स्टार, हेमंत ब्रिजवासी  और अख्तर ब्रदर्स को फिल्म के लिए शंकर महादेवन और दिलजीत दोसांझ द्वारा एक गीत की पेशकश की गई थी।
बॉक्स ऑफिस
सूरमा ने बॉक्स ऑफिस पर एक कमजोर संग्रह खोला था, जिसने भारत में अपने पहले दिन ₹ 3.20 करोड़ (नेट) एकत्र किया था, दूसरे दिन यह 57.81% से अधिक हो गया और 5.05 करोड़ रुपये से अधिक एकत्र हुआ और यह 2 दिन का कुल संग्रह अब 8.25 करोड़ है । दूसरे दिन तीसरे दिन यह बढ़ता है और यह 5.60 करोड़ तक बढ़ जाता है और अब सोर्मा कुल 1 सप्ताहांत ₹ 13.85 करोड़ है।
कोष्ठक
कोष्ठक का उपयोग मुख्यतः वाक्यों में शब्दों के मध्य किया जाता है। कोष्टक (Brackets) वे चिह्न हैं जो प्रायः जोड़े में प्रयुक्त होते हैं और दूसरे चीजों से अलग करने के लिये प्रयुक्त होते हैं। इनका प्रयोग गणित में, प्रोग्रामन भाषाओं में, मार्कअप भाषाओं (जैसे एचटीएमएल में असमता चिह्न का प्रयोग) में होता है।
प्रकार
1. लघु कोष्ठक
2. मध्यम कोष्ठक
3. दीर्घ कोष्ठक
जब प्रश्नों को हल किया जाता है, तब कोष्ठकों को इसी क्रम में खोला जाता है। सबसे पहले लघु, फिर मध्यम और अंत में दीर्घ कोष्ठक खोला जाता है।
मध्यम कोष्ठक
इसे "{ }" चिन्ह से प्रदर्शित करते हैं।
दीर्घ कोष्ठक
इसे "[ ]" चिन्ह से प्रदर्शित करते हैं।
कामरुपी भाषा
'कामरुपी भाषा (अथवा पश्चिम असमी) ब्रह्मपुत्र घाटी और उत्तर बंगाल (कामरुप) मे बोली जाने वाली प्रथम आर्य भाषा है। यह भाषाविदों के अनुसार विभिन्न पूर्वी भारत - यूरोपीय भाषाओं जैसे असमी का जन्मदाता है और उसे समय समय पर प्रभावित करता रहा। यह कामरूप राज्य में पहली सहस्राब्दी मे भी बोली जाती थी और आज पश्चिम असम और् उत्तर् बंगाल मे प्रचलित है।
उपबोलियाँ
कामरुपी तीन् उपबोलीयो मे विभाजित है जोकि पश्चिम कामरूपी (बरपेटा क्षेत्र), मध्य कामरुपी (नलबाड़ी क्षेत्र) और दक्षिण कामरुपी (पलासबाड़ी क्षेत्र) है।
महत्व
प्राचीन काल मे कामरुपी मगधी प्राकृत से उत्पन्न हुआ था। सभी प्राचीन और मध्ययुगीन असमिया साहित्य कामरुपी में लिखे गये थे।
साहित्य
कामरुपी भाषा का साहित्यिक विकास प्राचीन समय से आरंभ हुआ था। आठ शताब्दी मे दाक नामक साहित्यकार ने दाकभनीता नामक आधिकारिक गद्य लिखी थी। वो कामरुप के बरपेटा से था।
बाहरी कड़ियाँ
Kamrupi:a language with no Army
वर्ग आव्यूह
वर्ग आव्यूह (Square matrix) एक प्रकार का आव्यूह होता है, जिसमें पंक्ति और स्तम्भ दोनों समान संख्या में होते हैं। उदाहरण के लिए यदि R एक वर्ग आव्यूह है और उसमें m पंक्तियों की संख्या और n स्तम्भों की संख्या है, तो m और n की संख्या समान होगी।
प्रकार
इसमें भी आव्यूह के कुछ विशेष प्रकार होते हैं।
इकाई या तत्समक आव्यूह
वह अदिश आव्यूह, जिसका प्रत्येक मुख्य विकर्ण अवयव 1 है, इकाई आव्यूह कहलाता है। इसे In से भी दर्शाते हैं।
कामरूप
कामरुप, (प्राग्ज्योतिच्हा पौराणिक कथा मे), असम का पहला ऐतिहासिक राज्य है जो कि लगभग 800 वर्षों के लिए- 350 और 1140 CE के बीच अस्तित्व में था। वर्तमान दिन गुवाहाटी और तेजपुर में उनकी राजधानियों से तीन राजवंशों द्वारा शासित थे। यह पूरे ब्रह्मपुत्र नदी घाटी में और उत्तरी बंगाल और बांग्लादेश के कुछ हिस्सों में व्याप्त था।
हालाँकि यह ऐतिहासिक राज्य 12 वीं सदी मे गायब हो कर छोटे राजनीतिक संस्थाओं मे बदल गया। कामरूप की धारणा बनी और प्राचीन और मध्ययुगीन इतिवृत्त इस नाम से इस क्षेत्र को संदर्भित करना जारी रखा। अलाउद्दीन हुसैन शाह, जो काम्ता राज्य पर 15 वीं सदी मे आक्रमण किया, उसके सिक्के इस क्षेत्र को कम्रु या कम्रुद् कहा।
कामरूप आज असम का एक जीला मात्र रह गया है।
स्रोत
रामायण और महाभारत में प्राग्ज्योतिच्ह को क्षेत्र के रूप में उल्लेख किया है। एर्य्थ्रैँ सागर (पहली शताब्दी) और Ptolemy 's Geographia (दुसऱी शताब्दी), इस क्षेत्र को Kirrhadia के नाम से उल्लेखित करता है। चौथी शताब्दी के समुद्रगुप्त इलाहाबाद शिलालेख में भी कामरूप का उल्लेखित है। चीनी यात्री युआन चुअंग (Xuanzang) ने सातवीं शताब्दी में राज्य का दौरा किया, जो भास्कर वर्मन द्वारा शासित था। असम, बगांल, बांग्लादेश और ऊतर भारत के विभिन्न स्थानों पर भासकर वर्मन सहित कामरूप के शासकों द्वारा छोड़े गए शिलालेख जानकारी के महत्वपूर्ण स्रोत हैं।
एम ४६ पेटन
एम ४६ पेटन एक अमेरिकी मध्यम टैंक था। यह पहला ऐसा टैंक था जिसका की नाम द्वितीय विश्वयुद्ध की तीसरी अमेरिकी आर्मी के कमांडर जनरल व युद्धों में टैंको के उपयोग के हिमायती जिओर्ज एस. पेटन के नाम पर रखा गया।
एम ४६ पेटन मूल रूप से पुराने एम २६ पेर्शिंग टैंक का उन्नत रूप था। इसे अमरीकी सेना ने शीतयुद्ध के प्रारंभिक वर्ष १९४९ से १९५० तक काम में लिया। ऐसे करीब ११६० टैंक बनाये गए थे जीनेमें ३६० एम ६४ ऐ१ भी शामिल है। इसका उत्पादन सन १९५० से लेकर १९५० वे दशक के मध्य से अंत तक हुआ। इसे डेट्रोइट आर्सनल टैंक प्लांट ने बनाया था। एम ४६ पेटन ४८ किलोमीटर की गति की साथ १३० किलोमीटर के क्षेत्र में युद्ध कर सकता था।
अमेरिकी सेना ने इसे कोरियाई युद्ध में मुख्य तौर से काम में लिया। इसके अलावा यह बेल्जियम, फ़्रांस व इटली की सेनाओं की सेवाओं में भी रहा।
मसाला (चिनाई)
चिनाई का मसाला सामग्रियों की उस लेई या मिश्रण को कहते हैं जिसे किसी इमारत के निर्माण में ईंट, पत्थरों या अन्य चीज़ों को आपस में जोड़ने के लिए प्रयोग किया जाता है। इस मसाले की विशेषता है कि जब इसे बनाया जाता है तो यह एक लेई (पेस्ट) के रूप में होता है जिसे ईंटो के बीच डाला जा सकता है लेकिन सूखने पर यह एक सख़्त पत्थरनुमा रूप ले लेता है। आधुनिक काल में मसाला रेत, सीमेंट और चूने (लाइम) को पानी के साथ मिलकर बनाया जाता है।
अन्य भाषाओँ में
चिनाई के मसाले को अंग्रेज़ी में "मोरटर" (mortar) कहा जाता है। फ़ारसी और अरबी में इसे "मलात" कहा जाता है। कुछ हिन्दीभाषी क्षेत्रों में इसे "खल्ल" भी कहा जाता है।
प्राचीन मसाले
भारतीय उपमहाद्वीप में चिनाई के मसाले बनाने की तकनीकें बहुत प्राचीनकाल से विकसित हैं। सिन्धु घाटी सभ्यता में कई प्रकार के मसाले इस्तेमाल किए जाते थे। मोएन जोदड़ो के खंडहर शहर में सन् २६०० ईसापूर्व से भी पुराने चिनाई के मसाले का प्रयोग मिलता है। कुओं और नालियों को बनाने के लिए यहाँ हलकी भूरी रंग की खरिया मिटटी (हरसौंठ या जिपसम) का मसाला इस्तेमाल होता था जो रेत, मुल्तानी मिटटी, चूना और कैल्शियम कार्बोनेट मिलकर बनाई जाती थी। मोहन जोदड़ो के महास्नानघर में प्रयोग होने वाले मसाले में डामर (बिटुमन) भी मिलाया गया था जो पानी चूने से रोकता है।
झांग-झुंग भाषा
झांग-झुंग (तिब्बती: ཞང་ཞུང་, वाइली: झांग झुंग) एक विलुप्त चीन-तिब्बती भाषा है जो अब पश्चिमी तिब्बत में बोली जाती थी। यह एक द्विभाषी पाठ में प्रमाणित है जिसे ए कैवर्न ऑफ़ ट्रेज़र्स (mDzod phug) और कई छोटे टेक्स्ट कहा जाता है।
डुनहुआंग में संरक्षित दस्तावेजों की एक छोटी संख्या में एक अस्पष्ट भाषा है जिसे ओल्ड झांगझुंग कहा जाता है, लेकिन पहचान विवादास्पद है।
खजाने की एक गुफा ( mDzod phug )
A Cavern of Treasures is a terma uncovered by Shenchen Luga  in the early eleventh century. Martin identifies the importance of this scripture for studies of the Zhang-zhung language:"For students of Tibetan culture in general, the mDzod phug is one of the most intriguing of all Bön scriptures, since it is the only lengthy bilingual work in Zhang-zhung and Tibetan (some of the shorter but still significant sources for Zhang-zhung are signalled in Orofino 1990).""
बाहरी संबंध
ब्रैडली (2002) का कहना है कि झांगज़ुंग "अब सहमत है" कि वह एक कनौरी या पश्चिम हिमालयी भाषा है। गिलाउम जैक्स (2009) ने पहले की उन परिकल्पनाओं का खंडन किया है कि झांगज़ुंग की उत्पत्ति पूर्वी (पश्चिमी के बजाय) तिब्बत में हुई हो सकती है, यह निर्धारित करके कि यह एक गैर- कियांगिक भाषा है।
स्क्रिप्ट
झांग-झुंग भाषा लिखने के लिए उपयोग की जाने वाली कई लिपियों को दर्ज किया गया है:
ओल्ड झांगझुंग
एफडब्ल्यू थॉमस ने सुझाव दिया कि एक तिब्बती लिपि में तीन गूढ़ दुनहुआंग पांडुलिपियों को झांग-झुंग भाषा के पुराने रूप में लिखा गया था। इस पहचान को टेकुची सुगुहितो (武内紹人 ) ने स्वीकार कर लिया है, जिन्होंने "ओल्ड झांगझुंग" भाषा को बुलाया और दो और पांडुलिपियों को जोड़ा। इनमें से दो पांडुलिपियां ब्रिटिश लाइब्रेरी के स्टीन संग्रह में हैं (IOL Tib J 755 (Ch. Fragment 43) और Or.8212/188) और तीन Bibliothèque Nationale (Pelliot tibétain 1247, 1251 और 1252) के पेलियट संग्रह में हैं।. प्रत्येक मामले में, प्रासंगिक पाठ एक पूर्व चीनी बौद्ध पाठ वाले स्क्रॉल के पीछे की तरफ लिखा जाता है। ग्रंथ 8वीं शताब्दी के अंत या 9वीं शताब्दी के प्रारंभ से तिब्बती लिपि की शैली में लिखे गए हैं। टेकुची और निशिदा ने दस्तावेजों को आंशिक रूप से समझने का दावा किया है, जिसे वे अलग चिकित्सा ग्रंथ मानते हैं। हालांकि, डेविड स्नेलग्रोव और हाल ही में डैन मार्टिन ने झांग-झुंग के एक प्रकार के रूप में थॉमस की इन ग्रंथों की भाषा की पहचान को खारिज कर दिया है।
रावल झील
रावल झील (English:Rawal Lake) पाकिस्तान में स्थित है और रावल झील एक कृत्रिम जलाशय है | जो रावलपिंडी और इस्लामाबाद के शहरों के लिए पानी की जरूरत प्रदान करता है। रावल झील एक बहुत बड़ी झील है पाकिस्तान में |मार्गांग हिल्स से आने वाली कुछ अन्य छोटी धाराओं के साथ कोरंग नदी इस कृत्रिम झील का निर्माण करती है जो 8.8 वर्ग किमी के क्षेत्र को कवर करती है। रावल झील गांव मालपुर, बानी गाला और मार्गल्ला हिल्स नेशनल पार्क के एक अलग खंड के भीतर स्थित है इस झील का निर्माण रावल रतांसिंह ने करवाया था जो मेवाड़ राजस्थान के शासक थे । |
मनोरंजन
झील का नजारा बहुत ही सुहावना है | और जहां बहुत बड़ी मात्रा में लोग इसको देखने के लिए आते हैं | झील के चारों ओर का क्षेत्र फूलों के पेड़ों के साथ लगाया गया है और बगीचों, पिकनिक धब्बे और अलग-अलग पथों के साथ रखा गया है। टेरेस वाले बगीचे और झील का उपयोग पिकनिक, मछली पकड़ने और नौकायन के लिए किया जाता है। बगीचे में सबसे ऊंचा बिंदु झील, मार्गल्ला और मुरी पहाड़ियों, रावलपिंडी और इस्लामाबाद का मनोरम दृश्य पेश करता है। निजी क्लबों द्वारा नौकायन, नौकायन, पानी स्केटिंग और डाइविंग सुविधाएं आयोजित की जाती हैं। झील के पश्चिम में इस्लामाबाद क्लब है, जो विभिन्न खेल सुविधाओं की पेशकश करता है।
वन्यजीव
निवासी स्तनधारियों में आम फॉक्स, पांगोलिन, पोर्क्यूपिन, जंगल बिल्ली, जैकल, जंगली सूअर और पीले-थ्रोटेड मार्टन शामिल हैं। सरीसृपों में भारतीय कोबरा और रसेल के वाइपर शामिल हैं। यह पक्षियों के देखने के लिए एक अच्छी जगह है, क्योंकि इस्लामाबाद के अधिकांश पक्षी यहां पाए जाते हैं।
मछली पकड़ना
आपको बता दें कि रावल झील में मौजूद 11 प्रजातियों से संबंधित 15 मछली की प्रजातियां पाई जाती है। रावल झील और इसकी सहायक नदियों में मछली प्रजातियों में शामिल हैं: डौला (चन्ना चना), राहु (लैबोरोहिता), थाला (कैटल कैटल), मोरी (सिरिफिनस मृगला), कार्प मछली (साइप्रिनस कार्पीओ) और तालापिया (तिलपिया मोसाम्बिका) |
नहरें
उद्देश्य: सिंचाई
कमांड एरिया
कृषि: 500 एकड़ (2.0 किमी 2)
मुम्बई (बहुविकल्पी)
मुंबई, महाराष्ट्र, भारत में विशाल शहर जिसे पहले "बंबई" नाम से जाना जाता था।
मुंबई से इनका रूउत्त को भी उल्लेख भी हो सकता है:
राजकुमारी रत्ना सिंह
राजकुमारी रत्ना सिंह (जन्म : 29 अप्रैल, 1959) एक भारतीय राजनेता है और वर्तमान में भारतीय जनता पार्टी की सदस्य है। लोकसभा सदस्य राजकुमारी रत्ना सिंह ग्यारहवीं, तेरहवीं और पंद्रहवीं लोकसभा की सदस्य चुनी गयीं। नेशनल इलेक्शन वाच नामक एनजीओ की रिपोर्ट मुताबिक देश की सबसे धनी महिला सांसद प्रतापगढ़ की राजकुमारी रत्ना सिंह हैं, जिनकी कुल संपत्ति 67 करोड़ 82 लाख रुपये हैं।
प्रारंभिक जीवन
राज कुमारी रत्ना सिंह का जन्म 29 अप्रैल, 1959 को हुआ। इनके पिता का नाम राजा दिनेश सिंह था। इन्होंने वाणिज्य से स्नातक की पढ़ाई की। श्री जय सिंह सिसोदिया के साथ इनका राजशी विवाह हुआ। जिससे एक पुत्र और पुत्री की उत्पत्ति हुई। इनका चुनाव क्षेत्र हमेशा से उत्तर प्रदेश का प्रतापगढ़ जिला ही रहा है। ये भारतीय राष्ट्रीय कांग्रेस द्वारा निर्वाचित होती आई हैं।
राजनैतिक करियर
राजकुमारी रत्ना सिंह, जो कालाकांकर रियासत की वंशज हैं। उनके पिता दिनेश सिंह जिन्हें इंदिरा गांधी का करीबी माना जाता था, वह भी यहां सांसद रह चुके थे। राजघराने में ब्याही गई रत्ना सिंह इस सीट से वर्ष 1996 और फिर 1999 में दो बार बतौर सांसद चुनी गई हैं। हालांकि वर्ष 2004 में वह शाही परिवार के ही अक्षय प्रताप सिंह से चुनाव हार गई थीं। अक्षय समाजवादी पार्टी (सपा) के मौजूदा विधायक एवं भदरी रियासत के वंशज रघुराज प्रताप सिंह उर्फ राजा भैया के चचेरे भाई हैं। अक्षय को भी सपा ने अपना उम्मीदवार बनाया है। इस बार दोनों राजघराने के सदस्य फिर से चुनाव मैदान में आमने-सामने हैं। रत्ना सिंह कांग्रेस के टिकट पर चुनाव लड़ रही हैं वहीं अक्षय प्रताप सिंह सपा का उम्मीदवार है। रत्ना सिंह २०१४ लोक चुनाव कुँवर हरिवंश सिंह हार गई।
इस समय रत्ना जी विभिन्न पदों से सेवा दे रही है
चुनाव २००९
रत्ना सिंह प्रतापगढ़ निर्वाचन क्षेत्र भारतीय आम चुनाव २००९ में आ गये, अपने निकटतम समाजवादी पार्टी के प्रतिद्वंद्वी शिवाकांत ओझा को हराने, ३०,००० से अधिक मतों से अक्षय प्रताप सिंह तीसरे में आया थे और 4 विख्यात आपराधिक राजनीतिज्ञ अतीक अहमद थे। जो जेल से चुनाव लड़ रहा थे। आंशिक रूप से, उसकी जीत को एक चुनावी जिला, जिससे माफिया सरगना राजा भैया कुंडा जिले एक अलग क्षेत्र के लिए फिर से आवंटन करने के लिए जिम्मेदार ठहराया गया गया है।
बम्बई (बहुविकल्पी)
बम्बई, महाराष्ट्र, भारत के विशाल शहर "मुम्बई" का भूतपूर्व नाम है।
बम्बई से इनका उल्लेख भी हो सकता है:
मह्मीत सय्यद
मह्मीत सय्यद (कश्मीरी: مہمیت سید) एक हिन्दुस्तानी ग़ज़ल गुलूकार है। वो इसकी कश्मीरी गाने, नग़मे के लिए जाना जाता है।
ज़िंदगी
उसके जनम श्रीनगर, जम्मू और कश्मीर में हुआ और अभी भी वहाँ रहता है।
फ़ीनिक्स, एरिजोना
फ़िनक्स शहर संयुक्त राज्य अमेरिका के एरिजोना राज्य की राजधानी है व साथ ही यह अमेरिका का छठा सबसे ज्यादा आबादी वाला शहर भी है। फ़िनक्स में सन २०१० की अमेरिकी जनगणना के अनुसार १४,४५,६३२ लोग रहते है।
लगभग २००० साल पहले होहोकम लोग इस जमीन पर रहा करते थे व माना जाता है की सन १३०० से १४५० बीच पड़े भयंकर सूखे व बाढ़ की वजह से व यहाँ से चले गए।
राज बावा
राज अंगद सुखविंदर सिंह बावा (जन्म 12 नवंबर 2002) एक भारतीय क्रिकेट खिलाड़ी है। उन्होंने फरवरी 2022 में 2021-22 रणजी ट्रॉफी में चंडीगढ़ क्रिकेट टीम के लिए प्रथम श्रेणी क्रिकेट में पदार्पण किया, और एक गेंदबाज के रूप में अपनी पहली ही गेंद पर विकेट लिया। उन्होंने 2022 आईसीसी अंडर -19 क्रिकेट विश्व कप और 2021 एसीसी अंडर -19 एशिया कप सहित भारत की राष्ट्रीय अंडर -19 क्रिकेट टीम के लिए क्रिकेट खेला है।
प्रारंभिक जीवन
राज बावा का जन्म नाहन, हिमाचल प्रदेश में हुआ था और वे चंडीगढ़ में पले-बढ़े। राज अंगद बावा लंदन 1948 खेलों से ओलंपिक स्वर्ण विजेता भारतीय हॉकी टीम के खिलाड़ी त्रिलोचन सिंह बावा के पोते हैं।
इंडियन प्रीमियर लीग
राज बावा को 2022 इंडियन प्रीमियर लीग की नीलामी में पंजाब किंग्स ने खरीदा है।
कारपैथी पर्वत
कारपैथी पर्वत ( Carpathian Mountains ) पूर्वी और मध्य यूरोप में स्थित लगभग १,५०० किमी लम्बी एक पर्वतमाला है। १,७०० किमी चलने वाली स्कैंडीनेवियाई पर्वतमाला के बाद यह यूरोप की दूसरी सब से लम्बी पर्वत शृंखला है। इसमें यूरोप के वन्य जीवन एक बड़ा हिस्सा रहता है, जिसमें भूरे भालू, भेड़िये, शाम्वा और लिंक्स शामिल हैं। यूरोप में मिलने वाली पौधों-वृक्षों की जातियों में से एक-तिहाई इन्ही पहाड़ों में मिलती है। रूस के अलावा, यूरोप के वनों का बड़ा अंश कारपैथी क्षेत्र में ही स्थित है। यह पहाड़ चेक गणतंत्र, स्लोवाकिया, पोलैंड, हंगरी, युक्रेन और रूमानिया में विस्तृत हैं, लेकिन इनका सबसे बड़ा फैलाव रूमानिया में है।
पारंपरिक रूप से कारपैथी पर्वतों को तीन भागों में देखा जाता है: पश्चिमी कारपैथी (चेक गणतंत्र, पोलैंड व स्लोवाकिया), मध्य कारपैथी (दक्षिणपूर्वी पोलैंड, पूर्वी स्लोवाकिया, युक्रेन व रूमानिया]] और दक्षिणी कारपैथी (रूमानिया व सर्बिया)। करपैथियों की सबसे ऊँची उपश्रेणी का नाम तात्रा पर्वत शृंखला ( Tatra Range ) है, जिन्हें अनौपचारिक रूप से 'ऊँचे तात्रा' ( High Tatras ) भी कहा जाता है। कारपैथी पर्वतों का सबसे ऊँचा पहाड़ - स्लोवाकिया में स्थित २,६५५ मीटर (८,७११ फ़ुट) लम्बा गेरलाचोव्सकी श्तित ( Gerlachovský štít ) - इसी तात्रा श्रेणी का हिस्सा है।
रंगस भाषा
रंगस या रंगका उत्तराखंड, भारत के रंगका लोगों द्वारा बोली जाने वाली एक विलुप्त पश्चिम हिमालयी भाषा है। रंगका कुमाऊंनी लोगों में शामिल हो गए और अपनी भाषा में स्थानांतरित हो गए। वर्तमान में लगभग 1,000 लोगों की एक जातीय आबादी है।
रंगस धारचूला और मुनस्यारी तहसीलों (महाकाली घाटी के साथ नेपाल सीमा का सामना करना पड़ रहा है), जोहर घाटी, पिथौरागढ़ जिला, उत्तराखंड, भारत में बोली जाती थी।
जॉर्ज लेमैत्रे
जॉर्ज हेनरी लेमैत्रे कैथलिक यूनिवर्सिटी ऑफ लियूवेन में एक बेल्जियम कैथोलिक पुजारी, खगोलविद और भौतिकी के प्रोफेसर थे। उन्होंने सैद्धांतिक आधार पर प्रस्तावित किया कि ब्रह्मांड का विस्तार हो रहा है, जिसे बाद में ऍडविन हबल द्वारा अवलोकन की पुष्टि की गई। वह सबसे पहले हबल के कानून के रूप में जाना जाने वाला पहला व्यक्ति था और जिसे हबल के लेख से दो साल पहले 1927 में प्रकाशित किया गया था, उसका पहला अनुमान अब जिसे हबल कॉन्सटैंट कहा जाता है। लेमैत्रे ने ब्रह्मांड की उत्पत्ति की बिग बैंग सिद्धांत को भी प्रस्थापित किया था जिसे वह अपनी ‘हायपोथेसिस ऑफ द प्रीमेवल एटम’ या ‘कॉसमिक एग’ कहते थे। इन्होंने ब्रह्माण्ड कि उत्पत्ति लगभग 15 अरब वर्ष पूर्व बताया है।
लेमैत्रे एक रोमन कैथोलिक पादरी थे और साथ ही वैज्ञानिक भी। उनका यह सिद्धान्त अल्बर्ट आइंसटीन के प्रसिद्ध सामान्य सापेक्षवाद के सिद्धांत पर आधारित था।
प्रारंभिक जीवन
लेमैत्रे का जन्म 17 जुलाई 1894 को बेल्जियम में हुआ था। उन्होंने अपनी शुरुआती पढ़ाई सिविल इंजीनियरिंग से की थी। लेकिन इस दौरान प्रथम विश्व युद्ध के समय वे आर्टिलरी ऑफिसर के तौर पर बेल्जियम आर्मी में शामिल हो गए, जिससे उनकी पढ़ाई वहीं पर रुक गई।
करियर
1927 में लेमैत्रे ने कैथलिक यूनिवर्सिटी ऑफ लियूवेन में एस्ट्रोफिजिक्स के प्रोफेसर के तौर पर काम किया। यह वही साल था जब उन्होंने बिग बैंग थ्योरी का सिद्धांत दुनिया के सामने रखा। 1941 में जॉर्ज लेमैत्रे को रॉयल अकेडमी ऑफ साइंस ऐंड आर्ट्स ऑफ बेल्जियम का सदस्य भी चुना गया।
20 जून 1966 को ब्रह्मांड के कॉस्मिक माइक्रोवेव पृष्ठभूमि विकिरण की खोज के बारे में जानने के कुछ ही समय बाद उनकी मृत्यु हो गई, जिसने ब्रह्मांड के जन्म के बारे में उनके प्रस्ताव के लिए और सबूत दिए।
17 जुलाई 2018 को गूगल डूडल ने बिग बैंग सिद्धांत के लिए जॉर्ज लेमैत्रे के 124 वें जन्मदिन मनाए।
पद्मपुर, रायगड़ा
पद्मपुर (Padmapur) भारत के ओड़िशा राज्य के रायगड़ा ज़िले में स्थित एक गाँव है। यहाँ से राष्ट्रीय राजमार्ग ३२६ गुज़रता है।
खमयांग भाषा
सामान्य जानकारी
खमयांग (कामजंग, खमजंग भी लिखा जाता है) भाषा गंभीर रूप से संकटग्रस्त अवस्था में है। यह केवल पवईमुख में मातृभाषा के रूप में बोली जाती है, और केवल पचास से अधिक वृद्ध वयस्कों द्वारा नहीं बोली जाती है। इसका उपयोग वृद्ध वयस्कों द्वारा एक दूसरे के साथ संवाद करने के लिए किया जाता है, विशिष्ट धार्मिक और अनुष्ठान समय में, और जब अन्य ताई वक्ताओं के संपर्क में होता है। केवल दो खमायंग भाषी भाषा पढ़ सकते हैं: चाव सा मायत चौलिक, और चा चा सेंग। दोनों बुजुर्ग हैं और क्रमशः 1920 और 1928 में पैदा हुए थे। इसके अतिरिक्त, निवासी भिक्षु, एटिका भिक्कू, जो मूल रूप से ताई फाके बोलते हैं, ताई लिपि में पारंगत हैं। पूर्ण वक्ताओं की पुरानी पीढ़ी के अलावा, खमयांग के अर्ध-वक्ताओं की एक मध्यम पीढ़ी है। मोरे लिखते हैं कि उनके ज्ञान की अभी तक पूरी तरह से जांच नहीं हुई है। साथ ही, पवईमुख में बच्चों को भाषा का कुछ ज्ञान होता है।
गाँव के लिए खमयांग के नाम का ध्वन्यात्मक प्रतिलेखन maan3 paa1 waai6 है, और यह असमिया / अंग्रेजी नाम Pawoimuk है। चाव सा मायत के अनुसार, वाई 6 का अर्थ रतन है, और दिया गया था क्योंकि रतन के पौधे नदी पर उगते हैं। वर्तनी के कई रूप हैं: पवाइमुख, पोवाइमुख, और अन्य; भारत की 2011 की जनगणना में गाँव को पवई मुख नंबर 2 के रूप में सूचीबद्ध किया गया है, जैसा कि Google Earth करता है। गांव के खमयांग नाम का अनुवाद "पवई नदी का गांव" है।
खमयांगों को कभी-कभी नोरा के रूप में भी जाना जाता है, हालांकि मोरे ने नोट किया कि उन्होंने कभी नहीं सुना है कि शेष खमयांग वक्ताओं ने खुद को नोरा के रूप में संदर्भित किया है।
इतिहास
खमयांग लोगों की उत्पत्ति, भाषा और इतिहास के बारे में बहुत कम लिखा गया है। 1981 में, मुही चंद्र श्याम पंजोक ने खमयांगों के इतिहास पर चर्चा की। पंजोक का खाता ताई के एक समूह के साथ शुरू होता है, जिसे भविष्य में खमयांग कहा जाएगा, जिसे ताई राजा सुखनफा द्वारा असम भेजा जा रहा है। उनका लक्ष्य 1228 में ब्रह्मपुत्र घाटी में अहोम साम्राज्य के संस्थापक राजा के भाई सुकफा की खोज करना था। सुकफा को खोजने और राजा सुखनफा के पास लौटने के बाद, खमयांग नौंग यांग झील में बस गए और लगभग 500 वर्षों तक वहां रहे। लीच झील को तिरप नदी के दक्षिण में मानता है, और "खमायंग" नाम की उत्पत्ति के रूप में झील का हवाला देता है। 1780 में, खमायंग असम क्षेत्र में बस गए और अहोम साम्राज्य के अंतिम वर्षों की परेशानियों में विभाजित हो गए, अहोमों के साथ और उनके खिलाफ लड़ते हुए।